SUID-AFRIKAANSE RADIOLIGA NUUS SONDAG 25 SEPTEMBER 2016 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deUr 2... ie ie ee ee se se ee ee ee oes (jOU Naam, FOEpsein en OTH) 


Die Suid-Afrikaanse Radioliga saai elke Sondag om 08:15 Sentraal Afrika Tyd in 
Afrikaans en om (8:30 Sentraal Afrika Tyd in Engels landswyd `n nuusbulletin 
uit op HEF sowel as op verskeie BHF- en UHF-herhalers. Vir Echolink - luister- 
aars is daar `n herleiding deur Johan, ZS6JPL. 'n Potgooi is ook beskikbaar op 
die Liga se webblad. 


Hierdie oudio bulletin kan van die Liga se webblad by www.sarl.org.za afgelaai 
word. `n Teks weergawe van hierdie en vorige bulletins kan ook daar verkry 
word en jy kan ook inteken om nuwe bulletins per e-pos te ontvang. 


Ons begin die bulletin met nuus van `n stil sleutel 


Dit is met leedwese dat aangekondig moet word dat die sleutel van AIf Joubert, 
ZSGABA, voorheen `n lid van die SARL en die Pretoria Amateurradioklub, op 
Maandag 12 September 2016 stil geword het. 


Ons betuig ons innige meegevoel met sy vrou Alta, familie en vriende. 
POUSE 

In die nuus vandag, 

DIE LENTE ORP KOMPETISIE AANSTAANDE SATERDAG 

MEER NUUS OOR YOTA DESEMBER 2016 

en 

'N REKORD BREKER OP 630 METER 

Bly ingeskakel vir meer inligting oor hierdie en ander interessante nuus items. 


** Op Saterdag 1 Oktober kan jy deelneem aan die Lente @RP Kompetisie. 
Die kompetisie is op die lug vanaf 12:00 tot 15:00 UTC met gelykgolf en foon 
aktiwiteit op 160 tot 10 meter met 5 watt of minder. Gedeurende die eerste uur 
mag stasies slegs op 40 meter werk, daarna kan hulle die ander HF kompetisie 
bande gebruik. 


Die uitruiling is 'n RS of RST verslag en jou ruit verwysing. Elke @OSO tel 
een punt, maar gaan asseblief die reëls in die 2016 Blouboek na vir die ver- 
menigvuldigers. Stuur jou log en opsommingsblad teen middernag op 9 Oktober 
aan contest@sarl.org.za. Onthou die foto van jou stasie in aksie wat saam met 
jou logstaat in gestuur moet word. 


** Tn verlede week se bulletin is daar melding gemaak van die TARU Streek 1 
se jaarlikse Jeug Op Die Lug aktiwiteit en hierdie week gee ons meer inligting 
vanuit `n SARL perspektief. Vanaf Donderdag 1 Desember tot Saterdag 31 
Desember 2016 word die die jaarlikse Jeug Op Die Lug (YOTA) aktiwieteit 
aangebied en sal YOTA stasies vele kontakte wêreldwyd met mekaar maak, dus 


'n goue geleentheid om jong amateurs in hul tienerjare en vroëe 20s met hul 
eweknieë op die lug te kry. 


Onthou asseblief dat dit nie `n formele kompetisie is nie, maar 'n manier om 
die jeug op die lug te kry en om hulle te laat besef dat daar honderde ander 
jongmense regoor die wêreld is wat net soos hulle oor die stokperdjie dink en 
voel. Dus is die hoofdoel om jongmense op die lug te kry en om kontak met 
jongmense oor die hele wêreld te maak. Dit is `n gulde geleentheid vir klubs om 
'n demonstrasie te doen by `n plaaslike skool of kerk of om saam met amateur 
vriende bymekaar te kom by hul plaaslike klub en om hierdie groot stokperdjie 
van ons aan ons Suid-Afrikaanse jeug te demonstreer. 


Die Liga beplan om weer as 'n TARU lidland te registreer vir deelname en die 
ZS9YOTA roepsein te geregistreer as `n opvoedkundige roepsein vir gebruik deur 
klubs en individue gedurende Desember maand. Meer besonderhede rondom 
besprekings vir die gebruik van die spesiale roepsein en die aktiwiteit wat vir 
Desember maand beplan word sal gedurende November maand aangekondig 
word. Stuur gerus jou navrae aan Koos, ZR6KF, by koosfickO96@gmail.com of 
alternatief aan Nico, ZSGOL, by zs6dgl@mweb.co.za. Hulle sal jou voorsien van 
meer inligting en beantwoord enige vrae wat jy moontlik mag hê het. 


** Op Donderdag 15 September 2016, het die eerste twee rigting kontak op 630 
meter tussen Kanada en Australië plaasgevind oor n afstand van ongeveer 11 
265 km. Steve McDonald, VE7SL, in Brits-Columbië en Roger Crofts, VK4YB, 
in @ueensland, het `n kontak op 474 kHz tussen 12:25 en 13:19 UTC voltooi met 
behulp van die JT9 digitale modus. Lees meer oor die kontak in HF Happenings 
722, beskikbaar op die Liga se webtuiste. 


** Wat is verkeerd met die Onkonvensionele gevoerde dipool of te wel die Of- 
Centre-Fed-dipole? Hoekom die 16,2 m draad antenna? Hoekom vyftig ohm? 
Dit is drie vrae gevra en beantwoord in die Oktober 2016-uitgawe van Radio 7. 
Die Sandringham Padvindergroep vertel ons meer oor hul Velddag naweek. Wat 
het ander klubs gedoen vir die Velddag naweek? Stuur jou artikel, in Engels of 
Afrikaans, aan radiozs@sarl.org.za teen Dinsdag 27 September. 


Jy luister na `n nuusbulletin van die Suid-Afrikaanse Radioliga 


** Aansoek om lidmaatskap van die Suid-Afrikaanse Radioliga is ontvang vanaf 
die volgende persone - Andrew Coetzee, ZS5CEY, G F Rautenbach, ZR6GR, 
en Ernest Thabiso, ZSL1170. 


Enige besware teen die aanvaarding van hierdie aansoeke moet die Liga sekre- 
taris bereik voor of op Woensdag 28 September 2016, stuur die besware per 
€-pos aan secretary@sarl.org.za. Die Liga het nou 1 445 lede en 41 geaffilieerde 
klubs. 


** As jy belangstel in die uitvoering van eksperimente op Mikrogolwe in die 
SHF en EHF spectrum, dan kan jy dit op `n lae koste doen. Galliumarsenied 
Gunn diode ossillators dek 10 tot 200 GHz, terwyl die Gallium nitried Gunn 
ossillators so hoog as 3 'Terahertz bedryf kan word. Jy kan `n Gunnplexer 


E] 


bou wat bestaan uit `n kombinasie van `n Gunn diode mikrogolf ossillator, 'n 
mikrogolf diode menger, 'n klankversterker met mikrofoon en 'n wyeband FM 
ontvanger. Met 'n klein skottel kan jy een of ander verre FM kontakte op 10 
GHz (3 cm) van `n hoë punt via lyn-van-sig (LOS) of via Tropo voortplanting 
maak. As jy vir EME seine wil luister op 10 GHr, probeer `n DSTV skottel met 
LNB en monitor die IF frekwensie. 


** Op Donderdag 6 Oktober, kan jy deelneem aan die SARL 80 m @SO- 
geselligheid van 17:00 tot 20:30 UTC. Op Saterdag 8 en Sondag 9 Oktober 
bied die Antieke Draadloosvereniging hul Buis @SO-geselligheid aan. Meer 
besonderhede in SARL-nuus volgende Sondag. 


** Voorlopige uitslae van die SARL Nasionale Velddag. Die Kompetisie Komitee 
het sestien logstate ontvang vir die Liga se Nasionale Velddag gehou op 10 en 
11 September 2016. 

Klas A - veldstasie, multi-operateur Iste Higway ARK, ZS5HAM, 144 360 punte 


2de Welkom ARK, ZS4WRG, 115 236 punte 3de Wesrand ARK, ZS6WR, 104 
004 punte 


Klas D - veldstasie, enkele operateur, Gelykgolf 1ste Johannes van Zijl, ZS4DZ, 
67 878 punte 2e Pieter Jacobs, V51PJ, 30 132 punte 


Klas F - Algemene stasies 1ste Oosrand ARK, ZS6ERB, 34 020 punte 2de Barry 
Nugent, ZS2NF, 2 736 punte 3de Roy Walsh, ZS3RW, 1 452 punte 


Die voorlopige gekombineerde uitslae vir die Februarie en September bene van 
die Velddag is soos volg. 
Klas A - veldstasie, multi-operateur 1ste Highway ARK, ZSSHAM, 256 080 


punte 2de Wesrand ARK, ZS6WR, 240 084 punte 3de Welkom ARK, ZS4WRG, 
197 436 punte 


Klas CO - veldstasie, enkele operateur 1ste Mitchel Mynhardt, ZSGYH, 57 120 
punte 


Klas D - veldstasie, enkele operateur, Gelykgolf 1ste Johannes van Zijl, ZS4DZ, 
122 472 punte 2de Pieter Jacobs, V51PJ, 30 132 punte 


Klas F - Algemene stasies 1ste Oosrand ARK, ZS6ERB, 46 284 punte 2de Barry 
Nugent, ZS2NF, 2 736 punte 3de Roy Walsh, ZS3RW, 2 132 punte 


Al1 die uitslae is beskikbaar in HF Happenings 722, wat op die Liga se webtuiste 
onder “Publications” gevind kan word. 

** Die Oosrand Amateurradioklub hou hul volgende Vlooimark op Saterdag 1 
Oktober en dit begin om 12:00 SAT. Die Vlooimark word gehou by die Klubhuis 


in Ebenezerstraat, Benoni. Die GPS koërdinate is -26,172 / 28,283. Kontak 
Johan Steenkamp by zs6erb@gmail.com vir meer inligting. 


** Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Daar is bykans geen kans vir ernstige sonfakkels nie. Diegene wat hulle 


eie frekwensievoorspellings wil doen, kan 'n verwagte effektiewe sonvlektelling 
van 22 vir die week gebruik. Amateurs kan goeie openinge op die 15 tot 20m 
bande verwag. Besoek gerus die webtuiste spaceweather.sansa.org.za, vir meer 
inligting. 


Nou vir die dagboek van gebeure: 


Vandag tot middernag UTC die C@ WW RTD Kompetisie 1 Oktober - die Oos- 
Rand ARC vlooimark en die Lente ORP Kompetiese 6 Oktober - die SARL 80 m 
OSO-geselligheid 8 en 9 Oktober - die AWA Valve @OSO-gesellisheid 9 Oktober 
-SARL Jeug Net 20 Oktober - RAF-eksamen 21-23 Oktober - Jamboree op die 
lug 22 Oktober - CO Hou Koers 


Om hierdie bulletin mee af te sluit, `n herhaling van ons belangrikste item in 
die nuus vanoggend. 


Op Saterdag 1 Oktober kan jy deelneem aan die Lente ORP Kompetisie. Die 
kompetisie is op die lug vanaf 12:00 tot 15:00 UTC met gelykgolf en foon ak- 
tiwiteit op 160 tot 10 meter met 5 watt of minder. Gedeurende die eerste uur 
mag stasies slegs op 40 meter werk, daarna kan hulle die ander HF kompetisie 
bande gebruik. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 760 kHz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 3 230 kHz plaas. 


Ons ontvang graag jou sein rapporte, kommentaar en voorstelle, stuur 'n e- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, AD deur Johan de Bruyn, 
ZSGJHB, en gelees deur... us ss se se ie 


73 en 88, dankie dat jy geluister het. 
/EX 


